Op die foto’s kan gesien word hoe ’n klein hondjie, Sacci, aan die bestuurderskant sit met die venster wat op ’n skreef oop is. Die hond is glo ongedeerd.
“Het in die oomblik gedink dit sal oukei wees vir so klein rukkie, maar besef nou dit was vir seker die verkeerde besluit!
“Ek is lief vir diere en het deurgaans die hondjie se beste belange op die hart gehad, maar sal nooit weer so besluit neem nie. Al wat my te doen staan, is om om verskoning te vra! Om my opregte spyt te bewys, beloof ek om ’n donasie aan die Dierebeskermingsvereniging (DBV) te maak ten bate van hul missie om diertjies soos hierdie te help.”
“Sy neem die hondjie toe in haar eie sorg en het hom veearts toe geneem om seker te maak hy is gesond. Sy het onlangs besluit om ’n oppasser vir die hond te kry, want die verhuurder van haar huis was nie tevrede met ’n dier op die perseel nie.
“Sy het die karwag gevra om te kyk dat die hondjie nie uitspring by die venster nie en het vinnig vir die perdebygif by die winkel ingehardloop.”
Lizette sê: “Die agent het ’n fout begaan. Ons keur dit nie goed om ’n hond in ’n motor te los nie. Maar sy het in die openbaar en onomwonde verskoning gevra en sy het restitusie by die DBV gedoen.”
Sy sê hoewel Liani haar dogter is, het sy die situasie hanteer soos sy enige ander situasie met personeel sou hanteer, “met regverdigheid teenoor alle partye”.